OTW økonomi: Budsjettoppdatering for 2019 | Organisasjonen for transformative verk
OTW økonomi: Budsjettoppdatering for 2019
Tidligere i år publiserte OTW (Organisasjonen for transformative verk) budsjettet for 2019. Nå som slutten av året nærmer seg, ønsker vi å gi en oppdatering på vår økonomiske aktivitet for resten av året, samt hvordan planene våre har endret eller utviklet seg.
Vårt økonomi- team fortsetter med å dokumentere OTWs økonomiske aktivitet, forberede finansregnskap og rapporter, samt forsikre seg om at vårt arbeid samsvarer med standarder og reguleringer som gjelder for regnskap. Vi har jobbet med å forbedre og dokumentere prosessene våre, hjelpe OTW med å planlegge sin økonomiske fremtid, og vi nærmer oss en avslutning på den årlige revisjonen av regnskapet for 2018.
Uten videre om og men, her er vårt oppdaterte budsjett for 2019 (last ned regnearket med budsjettet for mer informasjon):
$ 74 984,28 brukt så langt av totalt $ 334 351,23 i år, per 31. juli 2019.
74,2% av OTWs utgifter går til å vedlikeholde AO3. Dette inkluderer mesteparten av utgiftene til serverene våre – både nye innkjøp og pågående samlokalisering og vedlikehold – samt, verktøy til overvåkning av ytelse for websiden, og ulike systemrelaterte lisenser (se alle prosjektutgifter).
De anslåtte utgiftene for AO3 i år inkluderer $ 30 000 i entreprenørkostnader til oppgraderinger og testing av sikkerheten til siden. $ 15 000 har allerede blitt brukt på å oppgradere Ruby for arkivet.
I tillegg inkluderer utgiftene til AO3 en betydelig overhaling og utvidelse av serverne, til en total på rundt $ 177 000. Nye servere for virtualisering kommer til å erstatte det nåværende utstyret, som kommer til å gjøre det mye lettere å teste og kjøre koder på AO3. De gamle serverne kommer til å bli gjenbrukt som lagringsplass for de nye serverne. Andre nye servere vil øke AO3s kapasitet, blant annet ved at det blir færre tilkoblingsproblemer når sider og søkeresultater vises til brukere.
Andre forventede kostnader inkluderer $ 33 000 til en systementreprenør som skal utføre noe arbeid på infrastrukturen på AO3s maskinvare.
$ 1 477,22 brukt så langt av totalt $ 10 374,19 i år, per 31. juli 2019.
Fanlore sine utgifter går i all hovedsak til tildeling av midler til kjøp av nye servere og kostnader knyttet til vedlikehold og samlokalisering, samt fornyelser av Fanlore sine web-domener (se alle prosjektutgifter).
De nye serverne for virtualisering nevnt ovenfor kommer også til å tjene Fanlore-sidene og lagre sikkerhetskopier av Fanlore-wikien.
$ 275,00 brukt så langt av totalt $ 1 833,00 i år, per 31. juli 2019.
TWC s utgifter består av drift av tidsskriftets nettsted, samt publiserings- og lagringsavgifter (se alle prosjektutgifter).
$ 244,20 brukt så langt av totalt $ 1 294,54 i år, per 31. juli 2019.
Åpne Dører sine utgifter består av kostnader knyttet til drift, sikerhetskopiering, og domer til importerte arkiver med fanverk (se alle prosjektutgifter).
$ 0,00 brukt så langt av totalt $ 5 000,00 i år, per 31. juli 2019.
Utgiftene til Juridisk rådgivning består av arkiveringsavgifter og reiseutgifter til konferanser og høringer, når og hvis de er nødvendige (se alle prosjektutgifter).
$ 0,00 brukt så langt av totalt $ 500,00 i år, per 31. juli 2019.
Prosjekterte utgifter inkluderer $ 100 til printing av flyers og $ 400 til andre aktiviteter på cons på vegne av OTW (se alle prosjektutgifter).
$ 23 100,09 brukt så langt av totalt $ 46 800,09 i år, per 31. juli 2019.
Innsamlingsutgiftene våre består av transaksjonsavgifter til våre tredjeparts betalingsbehandlere for hver donasjon; kjøp og frakt av takkegaver; og verktøyene som brukes til drift av OTWs medlemskapsdatabase og å holde oversikt over kommunikasjon med givere og potensielle givere (se alle utgifter til innsamling).
$ 17 051,93 brukt så langt av totalt $ 50 440,80 i år, per 31. juli 2019.
OTWs administrative kostnader inkluderer webhotell for nettstedet vårt, forsikring, avgifter til skattebetaling og revisjon av årsregnskapet, samt kommunikasjons-, administrasjons-, og regnskapsverktøy (se alle administrative utgifter).
Vi mottar de fleste av donasjonene våre i de årlige innsamlingskampanjene i april og oktober, som til sammen burde utgjøre omtrent 68,7% av inntektene våre i 2019. Vi mottar også donasjoner gjennom ordninger hvor bedrifter matcher donasjoner fra ansatte, Amazon Smile og PayPal Giving Fund, som administrerer donasjoner fra ordninger som Humble Bundle. Hvis du har lyst til å støtte oss når du handler på disse nettsidene, vær så snill og velg "Organization for Transformative Works" som ditt foretrukne veldedige formål!
Som et resultat av deres generøsitet i de årene som har gått, har vi en anseelig sum i reserve, som vi planlegger å ta godt vare på i fall noe uventet skulle skje. Takket være dette har vi kunnet utforske alternative inntektskilder som vi kan supplere deres donasjoner med. Økonomi-teamet har gjort framskritt i sin søken etter en investeringsmetode for en liten, ideell organisasjon som OTW, og har som mål å opprette en fullstendig lavrisiko, konservativ investeringsportefølje innen utgangen av 2019.
$ 346 650,73 mottatt til nå (per 31. juli 2019) og $ 546 750,73 anslås å bli mottatt innen utgangen av året.
Hvis du har noen spørsmål om budsjettet eller økonomien til OTW, ta gjerne kontakt med økonomikomiteen.Vi kommer også til å holde en åpen chat for å svare på eventuelle spørsmål du måtte ha. Denne chatten vil riktignok foregå utelukkende på engelsk. Den engelske versjonen av denne nyhetsposten har mer informasjon om når chatten vil finne sted og hvordan man deltar.